## Odluka o načinu i uvjetima davanja kredita bankama za održavanje dnevne likvidnosti

### NN 61/1991 (19.11.1991.), Odluka o načinu i uvjetima davanja kredita bankama za održavanje dnevne likvidnosti

# SAVJET NARODNE BANKE HRVATSKE

Na temelju člana 20. stava 1. točke 6, člana 25. i člana 80. stava 1.
točke 9. Zakona o Narodnoj banci. Jugoslavije i jedinstvenom monetarnom
poslovanju narodnih banaka republika i narodnih banaka autonomnih pokrajina
("Službeni list SFRJ",br. 34/89, 88/89, i 61/90) i članka 1.
i 7. stavka 1 Zakona o preuzimanju saveznih zakona iz oblasti financija
koji se u Republici Hrvatskoj primjenjuju kao republički zakoni ("Narodne
novine",br. 53/91), Savjet Narodne banke Hrvatske na sjednici od 12.
studenoga 1991. donio je

## ODLUKU

### o načinu i uvjetima davanja kredita bankama za održavanje dnevne likvidnosti

1. Narodna banka Hrvatske daje bankama kratkoročne kredite za održavanje
njihove dnevne likvidnosti (u nastavku teksta: "kredit za likvidnost")
u visini, uz uvjete i na način što su utvrđeni ovom odlukom.

2. Kredit za likvidnost Narodna banka Hrvatske daje na temelju ovih
vrijednosnih papira kojima banka raspolaže:

1) blagajničkih zapisa Narodne banke, i to:

- blagajničkih zapisa što su ih banke obvezne upisati na temelju propisa
o načinu održavanja minimalne likvidnosti banaka

- do iznosa 30% nominalne vrijednosti tih zapisa,

- ostalih blagajničkih zapisa

- do iznosa l00% nominalne vrijednosti tih zapisa; .

2) obveznica što ih je izdala Republika Hrvatska koja je preuzela obvezu
da ih amortizira ili za koje garantira, a izdala ih je radi prikupljanja
novčanih sredstava i glase na dinare - do iznosa 50% nominalne vrijednosti
tih obveznica koje dospijevaju u roku od tri mjeseca od dana korištenja
kredita;

3) eskontiranih mjenica što su ih izdala poduzeća s rokom od dva mjeseca
ili više mjeseci, na koje su banke dale avale - do visine 20% nominalne
vrijednosti mjenica do čijeg roka dospijeća preostaje najviše 30 dana;

4) blagajničkih zapisa banaka i drugih izdavalaca izdanih s rokom od
šest ili više mjeseci - do iznosa 30% nominalne vrijednosti zapisa do čijeg
roka dospijeća preostaje najviše 30 dana;

5) komercijalnih zapisa izdanih s rokom od dva ili više mjeseci - do
visine 20% nominalne vrijednosti zapisa do čijeg roka dospijeća preostaje
najviše 30 dana.

3. Kreditom za likvidnost banka se može koristiti uz uvjet da u proteklih
60 dana nije imala dospjelih nenamirenih obveza iz kredita za likvidnost.

4. U dane korištenja kredita za likvidnost, u smislu ove odluke, banka
ne može povećavati kredite ni druge plasmane. Pod kreditima i drugim plasmanima.
u smislu ove odluke, razumijevaju se plasmani propisani Odlukom o metodologiji
utvrđivanja ukupnih,plasmana banaka ("Službeni list SFRJ", br.
9/90 i 27/90, "Narodne novine" br. 53/91). međubankarski plasmani
i plasmani u blagajničke zapise Narodne banke.

5. Kreditom za likvidnost, u smislu ove odluke, banka se može koristiti
neprekidno ili s prekidima do ukupno deset radnih dana u mjesecu, bez obzira
na iznos korištenog kredita. Danom početka korištenja kredita smatra se
dan kad su banci prenesena sredstva na njezin žiro-račun, a dan kad banka
vrati kredit ne računa se kao dan korištenja kredita. Ako banka vrati kredit
istog dana kad su joj sredstva prenesena na žiro-račun, smatrat će se da
se kreditom koristila jedan dan. Radnim danom, u smislu ove odluke, ne
računa se subota.

6. Iznimno od točke 5. ove odluke, banke se mogu u studenom i prosincu
1991. godine koristiti kreditom za likvidnost svakodnevno.

7. Iznimno od točke 2, 3, i 5. ove odluke, banke koje od 1. siječnja
do 30. studenog 1991. imaju neto smanjenje devizne štednje mogu se do 31.
prosinca 1991. svakog dana koristiti kreditom za likvidnost po osnovi blagajničkih
zapisa banaka i komercijalnih zapisa - do iznosa od l00% njihove nominalne
vrijednosti, bez obzira na rok na koji su fzdani i vrijeme koje preostaje
do njihova dospijeća. Korištenje kredita iz stavka 1. ove točke iznad iznosa
koji je korišten u smislu točke 2. odredaba pod 4) i 5) ove odluke nijednog
dana ne može biti veće od iznosa dinarske protuvrijednosti neto smanjenja
devizne štednje u razdoblju siječanj-svibanj uvećanog za 30% dinarske protuvrijednosti
neto smanjenja devizne štednje u lipnju 1991. godine, za 50% dinarske protuvrijednosti
neto smanjenja devizne štednje u srpnju 1991. godine i za 50% dinarske
protuvrijednosti neto smanjenja devizne štednje u kolovozu, izračunatog
na temelju kumulativnog obračuna za prvo tromjesečje mjesečnih obračuna
za travanj, svibanj, lipanj, srpanj i kolovoz 1991. godine po metodologiji
što je primjenjivana za 1990. godinu na temelju Uputstva o načinu plaćanja
realiziranih tečajnih razlika i kamata na iznos javnog duga ("Službeni
list SFRJ" br. 33/90). Iznosi kredita iz stavka 2. ove točke mogu
biti povećani od 1. listopada za 100% dinarske protuvrijednosti neto smanjenja
devizne štednje u rujnu, od 1. studenoga za 100% dinarske protuvrijednosti
neto smanjenja devizne štednje u listopadu i od 1. prosinca za 100% dinarske
protuvrijednosti neto smanjenja devizne štednje u studenom 1991, izračunatog
na temelju mjesečnih obračuna prema Uputstvu iz stavka 2. ove točke. Mjesečni
obračun neto smanjenja devizne štednje za prethodni mjesec banke će dostavljati
Narodnoj banci Hrvatske do 8. u mjesecu za prethodni mjesec.

8. Vrijednosni papiri na temelju kojih se banka koristi lombardnim kreditom
ili reeskontnini kreditom ne mogu biti osnova za korištenje kredita za
likvidnost u smislu ove odluke.

9. Pod bankom, u smislu ove odluke, razumijevaju se banke koje su osnovane
kao pravna osoba na temelju Zakona o bankama i drugim financijskim organizacijama
("Službeni list SFRJ", br. l0/89, 40/89, 87/89, 18/90, i 72/90,
"Narodne novine" br. 53/91).

10. Danom stupanja na snagu ove Odluke, u Republici Hrvatskoj neće se
primjenjivati Odluka o uvjetima i načinu davanja kredita bankama i drugim
financijskim organizacijama za održavanje dnevne likvidnosti ("Službeni
list SFRJ" br. 8/91, 15/91, 20/9l, 22/91, 23/91, 30/91, 32/91, 40/91,
46/91, 48/91, 58/91 i 66/91).

11. Ova odluka stupa na snagu danom donošenja.

O. br. 40/91.

Zagreb,12. studenoga 1991.

Zamjenjuje predsjednika Savjeta Narodne banke Hrvatske Zamjenik
guvernera. Narodne banke Hrvatske

**mr. Zdravko Rogić, v. r.**

Odluka, NN 61/1991-1614